5 Seconds of Summer

**5 Seconds of Summer** (også kjent som **5sos**) er et pop-punk/pop-rock band fra Australia. 

Bandet ble dannet i Sydney i 2011 og består av Luke Robert Hemmings (vokal, gitar), Michael Gordon Clifford (gitar, vokal), Calum Thomas Hood (bass, vokal) og Ashton Fletcher Irwin (trommer, vokal). De startet karrieren sin på YouTube der de etter hvert fikk en økende fanbase etter å ha postet flere covere av kjente sanger og etter hvert sine egne originale sanger. De ble først kjent internasjonalt i 2013 da de ble med One Direction på deres Take Me Home Tour.  

I februar 2014 kom de ut med sangen *She Looks So Perfect* som deres første offisielle verdensomspennende singel. Sangen toppet listene i blant annet Australia, New Zealand, Irland og Storbritannia. Deres selvtitulerte debutalbum kom ut i juni samme år (juli i USA, Mexico og Canada) og debuterte som nummer én i elleve land.

Tidlig i desember 2014 kom de også ut med et konsertalbum, livesos, som inneholder stort sett de samme sangene som deres første album. Konsertalbumet inneholder også noen covere av sanger som «Teenage Dream» av Katy Perry, og «American Idiot» av Green Day.

## Musikkarriere
**2011-2012: Oprinnelse**

5 Seconds of Summer startet i midten av 2011 da Hemmings, Clifford og Hood, som gikk på samme skole, (Norwest Christian College), startet et band sammen og sang coverversjoner av populære sanger som de la ut på kanalen hemmo1996 på YouTube. Hemmings hadde allerede lagt ut sine egne covere på kanalen siden februar samme år. Bandet bestemte seg for å spille et show og booket et show på Annandale hotell i Sydney 3. desember 2011. De innså at de ikke hadde en trommeslager og kontaktet Ashton Irwin, som da gikk på en annen skole, på Facebook. Siden den gang har bandet bestått av de samme fire medlemmene. 

Til tross for at de ikke har blitt promotert noe annet sted enn på Twitter og Facebook, havnet deres første musikkutgivelse, en EP som fikk tittelen *Unplugged*, på en tredjeplass på iTunes i Australia og på topp 20 i både New Zealand og Sverige. Bandet dro på sin første turné i oktober 2012 da de ble invitert av det amerikanske pop-rock-bandet Hot Chelle Ray til å bli med på deres Whatever World Tour. 

**2013**

Den internasjonale oppmerksomheten økte da Louis Tomlinson fra One Direction la ut en lenke på Twitter til 5sos sin video av originalen Gotta Get Out og Niall Horan, også fra One Direction, la ut en lenke til musikkvideoen av Out Of My Limit. 5sos ble senere invitert til å være å være oppvarmingsband på One Directions Take Me Home Tour i 2013.

**2014**

I 2014 kom bandet ut men sin første album `5 Seconds Of summer`.

## Medlemmene

### Luke Hemmings
Luke Robert Hemmings (født 16. juli 1996) er vokalist og gitarist. Han er sønn av Liz Hemmings og Andrew Hemmings og har to brødre, Ben Hemmings og Jack Hemmings.

### Michael Clifford
Michael Gordon Clifford (født 20. november 1995) er gitarist og vokalist. Han er av engelsk, skotsk, irsk, tysk og australsk opprinnelse. Moren er Karen Clifford og faren Daryl Clifford.

### Calum Hood
Calum Thomas Hood (født 25. januar 1996) er bassist og vokalist. Moren Joy Hood er fra New Zealand og faren David Hood er fra Skottland. Han har også en søster, Mali-Koa Hood.

### Ashton Irwin
Ashton Fletcher Irwin (født 7. juli 1994) er trommeslager og vokalist. Moren Ann Marie er skilt fra faren, som de ikke lengre har kontakt med. Irwin har en bror som heter Harry og en søster som heter Lauren.

## Innflytelser
5sos har selv uttalt at blink-182, Green Day, All Time Low, Good Charlotte, Boys Like Girls, Busted og McFly er de bandene som har hatt mest innflytelse på dem.

## Hi Or Hey Records
27. januar 2014 annonserte guttene at de lagde sitt eget plateselskap. Det er gjennom dette plateselskapet de nå selger musikken sin. I 2015 signerte de bandet Hey Violet til plateselskapet. De kommer også til å signere andre band som ønsker å lykkes i musikkindustrien. 

## Diskografi
**EP-er**
* *Unplugged (2012)*
* *Somewhere New (2013)*
* *She Looks So Perfect EP (2014)*
* *Don't Stop EP (2014)*
* *Amnesia EP (2014)*

* *Good Girls EP (2014)*
* *She's Kinda Hot EP (2015)*
**Album**
* 5 Seconds of Summer (2014)
* LIVESOS (2014)
* Sounds good feels good (2015)
*Youngblood (2018)
*Calm (2020)
*5SOS5 (2022)

**Filmer**
* How did we end up here

## Turneer
**Oppvarmingsband**
* Hot Chelle Rae - Whatever World Tour (2012)
* One Direction - Take Me Home (2013)

* One Direction - Where We Are (2014)
**Headlining** 
* Mini Australian Tour (2012)
* Twenty Twelve Tour (2012)
* Pants Down Tour (2013, Australia)
* UK Tour (2014)
* 5 Countries 5 days (2014, Italia, Frankrike, Sverige, Spania og Tyskland)
* Stars, Stripes and Maple Syrup Tour (2014, USA)
* There's No Place Like Home Tour (2014, Australia)
* Rock Out With Your Socks Out Tour (2015, Europa, UK, Australia, New Zealand og Canada)

## Referanser


## Eksterne lenker
* 
* 
*